《笼中鸟》
宋代·连文凤

未是扶摇得意时，笼中日月且相依。
一身天地宜间过，四面风尘莫远飞。
老树无枝空怅望，春山何处不知归。
冯君爱取新毛羽，休向花前怨落晖。

作者简介：福州三山人，字百正，号应山。宋末太学生，亦尝为官。宋亡入元，变姓名为罗公福，常与诸遗老结社吟诗。其诗清切流丽，入选月泉吟社为第一名。有《百正集》。